Diari Oficial de la Generalitat Valenciana


Sumari del DOGV 1172, del 30-10-1989 (1989/815510)

ORDRE de 16 d'octubre de 1989, de la Conselleria d'Agricultura i Pesca, donant ajudes a les cooperatives que comercialitzen productes procedents de conreus hortícoles protegits.
---------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1989/10/16/(2)/dof/vci/html**

### Dades del document

Número de DOGV
:   1172

Data del DOGV
:   30-10-1989

Secció del DOGV
:   DISPOSICIONS GENERALS

Número del document
:   1989/815510


Data del document
:   16-10-1989

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Anàlisi jurídica

Ordre de 16 d'octubre de 1989, de la Conselleria d'Agricultura i Pesca, donant ajudes a les cooperatives que comercialitzen productes procedents de conreus hortícoles protegits.  
Els vents huracanats dels dies 24 i 26 de febrer de 1989 van provocar danys en determinades produccions agràries de la Comunitat Valenciana, fonamentalment a la província de València. Per pal·liar els danys, es va publicar el Decret 39/89, de 13 de març, del Consell de la Generalitat Valenciana, que creava ajudes consistents en préstecs subvencionats en 4 punts del seu tipus d'interés.  
Vists els conreus afectats i el tipus de danys produïts pel vent, l'agricultura que més fortament ha estat perjudicada, és la dels conreus hortícoles protegits; suposant els danys, no només la pèrdua de la collita, sinó també de la inversió realitzada en l?estructura i coberta de plàstic. D'altra banda, les cooperatives que comercialitzen aqueixos productes, i que es troben en un procés d'inversions i de recerca d'una xarxa de comercialització adequada en aquestos conreus, havien realitzat una labor prèvia de conscienciació perquè el soci diversificàs els seus conreus i s'encaminàs als conreus precisament danyats pels vents. El dany doncs, ha estat doble per al soci, d'una banda el sofert a les seues explotacions i d'altra els indirectament ocasionats a la cooperativa, a la qual cal aportar capital per a poder seguir avançant. En conseqüència, sembla aconsellable establir una línia d'ajuda que subvencione de manera directa els danys perfectament quantificables, que són els produïts en l?estructura dels conreus protegits i el valor del plàstic perdut.  
Per açò, fent ús de les facultats que tinc atribuïdes,  
ORDENE:  
Article primer  
La Conselleria d?agricultura i Pesca donarà ajudes per danys produïts en cobertes i estructures dels conreus hortícoles protegits, a les cooperatives agràries, els socis de les quals van ser afectats pel temporal de vent de febrer de 1989.  
Article segon  
La quantia de les ajudes que podran percebre's a l?empara d'aquesta Ordre no superarà el 30% dels danys ocasionats, ni els cinc milions de pessetes per cooperativa.  
Article tercer  
L'ajuda es donarà per a costejar el valor de l?estructura i dels plàstics reposats, utilitzats com a coberta flexible a qualsevol tipus d'estructura de protecció de conreus i comprats pels socis per mitjà de la cooperativa.  
Havent rebut l'ajuda, es repartirà als socis proporcionalment a les compres realitzades per a reposar l?estructura i els plàstics, sense que un soci només puga superar la quantitat de mig milió de pessetes d'ajuda. Només podrà existir un beneficiari per cada unitat familiar o de fet.  
Article quart  
Les sol·licituds per a l?obtenció de les ajudes hauran de dirigir-se al Conseller d?agricultura i Pesca, i presentar-se abans del 20 de novembre d'enguany, acompanyades dels següents documents:  
a) Llista de socis que hagen sofert dany en els seus conreus protegits, amb la quantia produïda en estructura i plàstics i el cost de la reposició.  
b) Certificat del Consell Rector de la cooperativa, assenyalant l?import total venut per ella en estructura i plàstics per a reposar els danys, i el màxim d'ajuda a percebre per l?entitat, tenint en compte el que es marca en els articles anteriors.  
c) La documentació que acredite que l?entitat sol·licitant es troba al corrent de les seues obligacions tributàries i amb la Seguretat Social, d'acord amb el que es preveu en la Llei de Pressuposts de la Generalitat Valenciana; i que està al dia amb les obligacions administratives que es tinguen amb la Generalitat Valenciana.  
Article cinquè  
Per a la percepció de les ajudes donades, les cooperatives beneficiàries hauran de presentar:  
a) Fotocòpia compulsada de les factures de venda en estructures i plàstics per a reposar els danys produïts pel vent als seus socis.  
b) Relació nominal dels socis, on figure el document nacional d'identitat, el domicili, la quantitat a percebre, i la seua firma donant conformitat a la xifra.  
Article sisé  
Les despeses objecte de les ajudes contemplades per aquesta Ordre han d'estar justificades abans del 30 de desembre de 1989.  
Article seté  
La concessió de les ajudes regulades per la present Ordre, s'efectuarà a càrrec dels crèdits de transferència corrent i de capital del programa 821.20, Institut de Cooperativisme Agrari Valencià del Pressupost de Despeses de la Generalitat Valenciana per a 1989; i la seua quantia dependrà, a més dels requisits assenyalats per a cada cos, del total de peticions presentades.  
Article vuité  
Havent obtingut l'ajuda sol·licitada, si es comprovàs en acabant que no ha estat destinada a la finalitat per a la qual es va concedir, la cooperativa haurà de retornar l?import de la subvenció percebuda, sense perjudici de la responsabilitat en què els seus directius hagen pogut incórrer.  
DISPOSICIO FINAL  
La present Ordre entrarà en vigor l?endemà de la seua publicació en el Diari Oficial de la Generalitat Valenciana, i tindrà efecte retroactiu, comptador del 25 de febrer de 1989.  
Valencia, 16 d'octubre de 1989.  
El Conseller d?agricultura i Pesca,   
LLUIS FONT DE MORA I MONTESINOS


Còpia Permalink ELI